CELEX: 62016TN0280
Language: sl
Date: 2016-05-26 00:00:00
Title: Zadeva T-280/16: Tožba, vložena 26. maja 2016 – GeoClimaDesign/EUIPO – GEO Gesellschaft für ENERGIE und Oekologie (GEO)

18.7.2016   
            
            
               SL
            
            
               Uradni list Evropske unije
            
            
               C 260/48
            
         Tožba, vložena 26. maja 2016 – GeoClimaDesign/EUIPO – GEO Gesellschaft für ENERGIE und Oekologie (GEO)
   (Zadeva T-280/16)
   (2016/C 260/59)
   Jezik, v katerem je bila tožba vložena: nemščina
   
      Stranke
   
   
      Tožeča stranka: GeoClimaDesign AG (Fürstenwalde/Spree, Nemčija) (zastopnica: B. Lanz, odvetnica)
   
      Tožena stranka: Urad Evropske unije za intelektualno lastnino (EUIPO)
   
      Druga stranka pred odborom za pritožbe: GEO Gesellschaft für ENERGIE und Oekologie GmbH (Langenhorn, Nemčija)
   
      Podatki o postopku pred EUIPO
   
   
      Imetnik sporne znamke: druga stranka pred odborom za pritožbe
   
      Zadevna sporna znamka: besedna znamka Unije „GEO“ – Znamka Unije št. 8 331 076
   
      Postopek pred EUIPO: postopek za ugotovitev ničnosti
   
      Izpodbijana odločba: Odločba četrtega odbora za pritožbe pri EUIPO z dne 29. marca 2016 v zadevi R 1679/2015-4
   
      Tožbeni predlogi
   
   Tožeča stranka Splošnemu sodišču predlaga, naj:
   
               —
            
            
               razveljavi izpodbijano odločbo;
            
         
               —
            
            
               razglasi ničnost sporne znamke in, podredno, razglasi ničnost sporne znamke za organizacijsko pripravo gradbenih projektov na področju obnovljivih energij, zlasti naprav za vetrno energijo in skupino vetrnih elektrarn iz razreda 35, storitve nosilca projekta pri realizaciji projektov na področju obnovljivih energij, zlasti naprav za vetrno energijo in skupino vetrnih elektrarn; popravilo in vzdrževanje naprav za vetrno energijo iz razreda 37 ter tehnično pripravo projektov na področju oskrbe z energijo, zlasti naprav za vetrno energijo in skupino vetrnih elektrarn; storitve inženiringa na področju obnovljivih energij, zlasti na področju naprav za vetrno energijo; izdelava tehničnih in znanstvenih izvedenskih mnenj iz razreda 42;
            
         
               —
            
            
               toženi stranki naloži plačilo stroškov.
            
         
      Navajani tožbeni razlog
   
   
               —
            
            
               Kršitev člena 52(1)(a) v povezavi s členom 7(1)(b) in (c) Uredbe št. 207/2009.